CELEX: 32012R0989
Language: lt
Date: 2012-10-25 00:00:00
Title: 2012 m. spalio 25 d. Komisijos įgyvendinimo reglamentas (ES) Nr. 989/2012 dėl leidimo naudoti endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754), kaip pašarų priedą, skirtą vištoms dedeklėms ir retesnių rūšių mėsiniams ir dėsliesiams naminiams paukščiams (leidimo turėtojas „Aveve NV“ )  Tekstas svarbus EEE

26.10.2012   
            
            
               LT
            
            
               Europos Sąjungos oficialusis leidinys
            
            
               L 297/11
            
         KOMISIJOS ĮGYVENDINIMO REGLAMENTAS (ES) Nr. 989/2012
   2012 m. spalio 25 d.
   dėl leidimo naudoti endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754), kaip pašarų priedą, skirtą vištoms dedeklėms ir retesnių rūšių mėsiniams ir dėsliesiams naminiams paukščiams (leidimo turėtojas „Aveve NV“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754), kaip vištoms dedeklėms ir retesnių rūšių mėsiniams ir dėsliesiams naminiams paukščiams skirtą pašarų priedą, skirtiną prie priedų kategorijos „zootechniniai priedai“;
            
         
               (4)
            
            
               leidimas naudoti šiuos fermentus mėsinių viščiukų lesaluose buvo suteiktas dešimties metų laikotarpiui Komisijos reglamentu (EB) Nr. 1091/2009 (2), o nujunkytų paršelių – Komisijos reglamentu (EB) Nr. 1088/2011 (3);
            
         
               (5)
            
            
               buvo pateikta naujų duomenų, kuriais pagrindžiamas prašymas leisti naudoti endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754), vištų dedeklių ir retesnių rūšių mėsinių ir dėsliųjų naminių paukščių lesaluose; Europos maisto saugos tarnyba (toliau – Tarnyba) 2012 m. gegužės 23 d. priimtoje nuomonėje (4) padarė išvadą, kad naudojant endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754), nedaromas nepageidaujamas poveikis gyvūnų sveikatai, žmonių sveikatai ar aplinkai ir kad naudojant šį preparatą gali gerokai padidėti vištų dedeklių ir retesnių rūšių dėsliųjų naminių paukščių kiaušinių masė, gali pagerėti pašarų ir kiaušinių masės santykis ir retesnių rūšių mėsinių naminių paukščių zootechniniai parametrai. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               šio preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą endo-1,4-beta-ksilanazę ir endo-1,3(4)-beta-gliukanazę, priklausančias priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 299, 2009 11 14, p. 6.
   
      (3)  OL L 281, 2011 10 28, p. 14.
   
      (4)  EFSA Journal 2012;10(6):2728.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a9
               
               
                  Aveve NV
               
               
                  endo-1,4-beta-ksilanazė
                  EC 3.2.1.8
                  endo-1,3(4)-beta-gliukanazė
                  EC 3.2.1.6
               
               
                  
                               
                           
                           
                              
                                 Priedo sudėtis
                              
                              endo-1,4-beta-ksilanazės, gautos iš Trichoderma reesei (MULC 49755), ir endo-1,3(4)-beta-gliukanazės, gautos iš Trichoderma reesei (MULC 49754), preparatas, kurio mažiausias aktyvumas: 40 000 XU (1) ir 9 000 BGU (2)/g
                           
                        
                               
                           
                           
                              
                                 Veikliosios medžiagos apibūdinimas
                              
                              endo-1,4-beta-ksilanazė, gauta iš Trichoderma reesei (MULC 49755), ir endo-1,3(4)-beta-gliukanazė, gauta iš Trichoderma reesei (MULC 49754)
                           
                        
                               
                           
                           
                              
                                 Analizės metodas
                                  (3)
                              
                              Priede esančios veikliosios medžiagos apibūdinimas:
                              
                                          —
                                       
                                       
                                          kolorimetrinis metodas, pagrįstas dinitrosalicilo rūgšties reakcija su redukuojančiaisiais angliavandeniais, gautais endo-1,4-beta-ksilanazei reaguojant su ksilano turinčiu substratu;
                                       
                                    
                                          —
                                       
                                       
                                          kolorimetrinis metodas, pagrįstas dinitrosalicilo rūgšties reakcija su redukuojančiaisiais angliavandeniais, gautais endo-1,3(4)-beta-gliukanazei reaguojant su beta gliukano turinčiu substratu;
                                       
                                    Priede esančių veikliųjų medžiagų apibūdinimas:
                              
                                          —
                                       
                                       
                                          kolorimetrinis metodas, taikomas matuojant vandenyje tirpų dažiklį, endo-1,4-beta-ksilanazės atpalaiduotą iš su dažikliu skersiniu ryšiu susieto kviečių arabinoksilano substrato;
                                       
                                    
                                          —
                                       
                                       
                                          kolorimetrinis metodas, taikomas matuojant vandenyje tirpų dažiklį, endo-1,3(4)-beta-gliukanazės atpalaiduotą iš su dažikliu skersiniu ryšiu susieto miežių beta gliukano substrato.
                                       
                                    
                        
               
                  Vištos dedeklės ir retesnių rūšių dėslieji naminiai paukščiai
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Naudoti pašaruose, turinčiuose daug nekrakmolinių polisacharidų (ypač beta gliukanų ir arabinoksilanų).
                           
                        
                              3.
                           
                           
                              Sauga: tvarkant produktą reikia naudoti kvėpavimo takų apsaugos priemones, akinius ir pirštines.
                           
                        
               
                  2022 m. lapkričio 15 d.
               
            
                  Retesnių rūšių mėsiniai naminiai paukščiai
               
               
                  3 000 XU
                  675 BGU
               
            
         (1)  1 XU – fermento, kuris, esant pH 4,8 ir 50 °C, iš avižų speltos ksilano atpalaiduoja 1 mikromolį redukuojančiųjų angliavandenių (ksilozės ekvivalentai) per minutę, kiekis.
      
         (2)  1 BGU – fermento, kuris, esant pH 5,0 ir 50 °C, iš miežių beta gliukano atpalaiduoja 1 mikromolį redukuojančiųjų angliavandenių (celobiozės ekvivalentai) per minutę, kiekis.
      
         (3)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx.